3.

Financijska se potraživanja mogu razlikovati po tome jesu li prenosiva ili ne. Potraživanje je prenosivo ako je vlasništvo potraživanja moguće prenijeti iz jedne jedinice u drugu isporukom ili indosamentom ili prijebojem u slučaju izvedenih financijskih instrumenata. Dok je sa svakim financijskim instrumentom moguće trgovati, prenosivim instrumentima se trguje na uređenoj burzi ili izvan burze, iako stvarno trgovanje nije nužan uvjet za prenosivost. Tablica A Definicije kategorija instrumenata imovine i obveza investicijskih fondova KATEGORIJE IMOVINE Kategorija Opis glavnih obilježja 1. Potraživanja po depozitima i kreditima Za potrebe izvještajne sheme, ova stavka obuhvaća sredstva koja su investicijski fondovi pozajmili dužnicima ili kredite koje su investicijski fondovi pribavili, a koja su dokumentirana u neprenosivim ispravama ili koja nisu dokumentirana u ispravama Ova kategorija uključuje sljedeće stavke: — depozite koje polažu investicijski fondovi, kao što su prekonoćni depoziti s ugovorenim rokom dospijeća i iskupivi depoziti s otkaznim rokom, — držanje neprenosivih vrijednosnih papira: držanje dužničkih vrijednosnih papira koji nisu prenosivi i kojima se ne može trgovati na sekundarnim tržištima, — kredite kojima se trguje: — kredite koji su de facto postali prenosivi treba razvrstati pod stavku imovine „potraživanja po depozitima i kreditima” pod uvjetom da nema dokaza o trgovanju na sekundarnom tržištu. Inače ih treba razvrstati kao dužničke vrijednosne papire, — podređeni dug u obliku depozita ili kredita: podređeni dužnički instrumenti su podređeno potraživanje prema instituciji izdavatelja, koje je moguće ostvariti samo nakon što su namirena sva potraživanja s višim statusom, što im daje određena obilježja udjela. Za potrebe statistike podređeni dug treba razvrstavati s obzirom na karakter financijskog instrumenta ili kao „krediti” ili kao „dužnički vrijednosni papiri”. Ako su svi oblici podređenog duga koje imaju investicijski fondovi trenutačno iskazani kao jedan iznos za potrebe statistike, taj iznos treba razvrstati pod stavku „dužnički vrijednosni papiri”, zbog toga što se podređeni dug pretežito sastoji od dužničkih vrijednosnih papira, a ne kredita, — potraživanja na temelju obratnih repo ugovora na temelju gotovinskog instrumenta osiguranja: protustavka gotovine primljene u zamjenu za vrijednosne papire koje su kupili investicijski fondovi po određenoj cijeni uz čvrstu obvezu reotkupa istih (ili sličnih) vrijednosnih papira po fiksnoj cijeni na određeni budući datum, — potraživanja na temelju pozajmljivanja vrijednosnih papira na temelju gotovinskog instrumenta osiguranja: protustavka gotovine primljene u zamjenu za vrijednosne papire koje su investicijski fondovi uzeli u zajam. U svrhu ove Uredbe, ova stavka uključuje i držanje novčanica eura i strane valute te kovanog novca u optjecaju koji se obično rabe za izvršavanje plaćanja. 2. Dužnički vrijednosni papiri Držanje dužničkih vrijednosnih papira, koji su prenosivi financijski instrumenti koji služe kao dokaz o dugu i kojima se obično trguje na sekundarnim tržištima ili je moguć njihov prijeboj na tržištu, te koji imatelju ne osiguravaju bilo kakva vlasnička prava nad institucijom izdavateljem. Ova stavka uključuje: — držanje vrijednosnih papira koji imatelju daju bezuvjetno pravo na fiksni ili ugovorno utvrđeni prihod u obliku kuponskih isplata i/ili na utvrđeni fiksni iznos na određeni datum (ili datume) ili počevši od datuma određenog u vrijeme izdavanja, — kredite koji su postali prenosivi na organiziranom tržištu, pod uvjetom da postoji dokaz o trgovanju na sekundarnom tržištu, uključujući postojanje održavatelja tržišta i česta kotacija financijske imovine, kao što je ona osigurana razlikama između ponuđene i tražene cijene. Kada to nije slučaj razvrstavaju se kao „potraživanja po depozitima i kreditima”, — podređeni dug u obliku dužničkih vrijednosnih papira. Vrijednosni papiri pozajmljeni u okviru operacija pozajmljivanja vrijednosnih papira ili prodani prema repo ugovoru ostaju u bilanci izvornog vlasnika (i ne treba ih knjižiti u bilanci privremenog stjecatelja) ako postoji čvrsta obveza izvršenja obratne operacije, a ne samo takva mogućnost. Kada privremeni stjecatelj proda vrijednosni papir koji je primio, tu prodaju treba knjižiti kao izravnu transakciju s vrijednosnim papirima i unijeti u bilancu privremenog stjecatelja kao negativnu poziciju u portfelju vrijednosnih papira. 3. Vlasnički udjeli i dionice/udjeli investicijskih fondova Financijska imovina, koja predstavlja vlasnička prava u društvima ili kvazidruštvima. Ova financijska imovina općenito daje pravo imateljima na udio u dobiti društava ili kvazidruštava i na udio u njihovoj neto imovini u slučaju likvidacije. Ova stavka uključuje dionice koje kotiraju na burzi i dionice koje ne kotiraju na burzi, druge udjele, dionice/udjele novčanih fondova i dionice/udjele investicijskih fondova osim novčanih fondova. Vlasnički vrijednosni papiri pozajmljeni u okviru operacija pozajmljivanja vrijednosnih papira ili prodani prema repo ugovoru, tretiraju se u skladu s pravilima iz kategorije 2 „dužnički vrijednosni papiri”. 3.a Vlasnički udjeli i dionice/udjeli investicijskih fondova od toga dionice koje kotiraju na burzi Dionice koje kotiraju na burzi su vlasnički vrijednosni papiri koji kotiraju na burzi. Takva burza može biti priznata burza ili drugi oblik sekundarnog tržišta Dionice koje kotiraju na burzi nazivaju se i uvrštenim dionicama. Postojanje cijena dionica koje kotiraju na burzi znači da su trenutne tržišne cijene dostupne. 3.b Vlasnički udjeli i dionice/udjeli investicijskih fondova od toga dionice/udjeli investicijskih fondova Ova stavka uključuje držanje dionica/udjela koje izdaju novčani fondovi i investicijski fondovi osim novčanih fondova koji su za statističke potrebe uključeni u popis monetarnih financijskih institucija i investicijskih fondova. Novčani fondovi su određeni u Uredbi (EU) br. 1071/2013 (ESB/2013/33). Investicijski fondovi različiti od novčanih fondova su određeni u članku 1. ove Uredbe. (2 + 3)a od toga vrijednosni papiri (dužnički vrijednosni papiri, vlasnički kapital i dionice/udjeli investicijskih fondova) pozajmljeni ili prodani prema repo ugovorima Ova stavka uključuje one vrijednosne papire, koji se iskazuju pod kategorijama 2 (dužnički vrijednosni papiri) i 3 (vlasnički kapital i dionice/udjeli investicijskih fondova) koji su pozajmljeni u okviru operacija pozajmljivanja vrijednosnih papira ili prodani prema repo ugovorima (ili bilo koje druge vrste sličnih operacija kao što su transakcije nazadkupnje/prodaje). 4. Izvedeni financijski instrumenti Izvedeni financijski instrumenti su financijski instrumenti povezani s određenim financijskim instrumentom, indikatorom ili robom, pomoću kojih se na financijskim tržištima može trgovati s određenim financijskim rizicima kao takvima. Ova stavka uključuje: — opcije, — varante, — ročnice, — terminske poslove, — ugovore o razmjeni, — kreditne izvedene financijske instrumente. Financijski izvedeni instrumenti knjiže se u bilancu po tržišnoj vrijednosti na bruto osnovi. Pojedinačni ugovori o izvedenim financijskim instrumentima s pozitivnim tržišnim vrijednostima knjiže se u bilanci na strani imovine, a ugovori s negativnim tržišnim vrijednostima knjiže se na strani obveza. Bruto buduće obveze koje proizlaze iz ugovora o izvedenim financijskim instrumentima ne knjiže se kao bilančne stavke. Izvedeni financijski instrumenti mogu se knjižiti na neto osnovi na temelju različitih metoda vrednovanja. U slučaju da su dostupne samo neto pozicije ili da se pozicije knjiže po vrijednosti koja nije tržišna, iskazuju se te pozicije. Ova stavka ne uključuje izvedene financijske instrumente koji u skladu s nacionalnim pravilima ne podliježu knjiženju u bilanci. 5. Nefinancijska imovina (uključujući dugotrajnu imovinu) Materijalna ili nematerijalna imovina osim financijske imovine. Dugotrajna imovina je nefinancijska imovina koju investicijski fondovi više puta za redom ili neprekidno upotrebljavaju duže od jedne godine. Ova stavka uključuje stambene zgrade, druge zgrade i objekte, strojeve i opremu, dragocjenosti i proizvode intelektualnog vlasništva kao što su računalni programi i baze podataka. 6. Preostala imovina Ovo je preostala stavka na strani imovine u bilanci, koja se određuje kao „imovina koja nije drugdje uključena”. Nacionalne središnje banke mogu u okviru ove stavke tražiti pojedinačnu raščlambu prema sljedećem: — obračunate kamate na depozite i kredite, — obračunate kamate na držanja dužničkih vrijednosnih papira, — obračunata potraživanja s osnove najamnine, — iznose potraživanja koji se ne odnose na glavnu djelatnost investicijskih fondova.

KATEGORIJE OBVEZA Kategorija Opis glavnih obilježja 7. Primljeni krediti i depoziti Iznosi koje investicijski fondovi duguju vjerovnicima, osim onih koji proizlaze iz izdavanja prenosivih vrijednosnih papira. Ova stavka uključuje: — kredite: kredite odobrene investicijskim fondovima koji su evidentirani u neprenosivim ispravama ili nisu dokumentirani u ispravama, — repo ugovore i operacije vrste repo na temelju gotovinskog instrumenta osiguranja; protustavka gotovine primljene u zamjenu za vrijednosne papire koje su prodali investicijski fondovi po određenoj cijeni uz čvrstu obvezu reotkupa istih (ili sličnih) vrijednosnih papira po fiksnoj cijeni na određeni budući datum. Iznosi koje investicijski fondovi primaju u zamjenu za vrijednosne papire prenesene na treću osobu (privremeni stjecatelj) potrebno je razvrstati ovdje ako postoji čvrsta obveza izvršenja obratne operacije, a ne samo mogućnost da se to učini. To znači da investicijski fondovi zadržavaju sve rizike i koristi odnosnih vrijednosnih papira tijekom operacije, — gotovinski instrument osiguranja primljen u zamjenu za pozajmljivanje vrijednosnih papira: iznosi primljeni u zamjenu za vrijednosne papire koji su privremeno preneseni na treću osobu u obliku pozajmljivanja vrijednosnih papira na temelju gotovinskog instrumenta osiguranja, — gotovinski instrument osiguranja primljen u operacijama koje uključuju privremeni prijenos zlata na temelju instrumenta osiguranja. 8. Dionice/udjeli investicijskih fondova Dionice ili udjeli, što uključuje i one u obliku vlasničkoga kapitala, koje izdaju investicijski fondovi i koji su za statističke potrebe uključeni u popis investicijskih fondova. Ova stavka čini ukupne obveze dioničara IF-a. Također se uključuju i sredstva koja proizlaze iz neraspoređenih primitaka ili sredstava koje su investicijski fondovi izdvojili za vjerojatna buduća plaćanja i obveze. 9. Izvedeni financijski instrumenti Vidjeti kategoriju 4. 10. Preostale obveze Ovo je preostala stavka na strani obveza u bilanci, koja se određuje kao „obveze koje nisu drugdje uključene”. Nacionalne središnje banke mogu u okviru ove stavke tražiti pojedinačnu podjelu prema sljedećem: — izdani dužnički vrijednosni papiri. Vrijednosni papiri izdani koje su izdali investicijski fondovi, osim vlasničkih udjela i koji su obično prenosivi instrumenti kojima se trguje na sekundarnim tržištima ili je moguć njihov prijeboj na tržištu te koji imatelju ne osiguravaju bilo kakva vlasnička prava nad institucijom izdavateljem, — obračunate kamate na kredite i depozite, — iznose obveza koji se ne odnose na glavnu djelatnost investicijskih fondova, to jest iznosi koji se duguju dobavljačima, porezi, plaće, socijalni doprinosi itd., — rezervacije koje čine obveze prema trećim osobama, to jest mirovine, dividende itd., — neto pozicije koje proizlaze iz pozajmljivanja vrijednosnih papira bez danog gotovinskog instrumenta osiguranja, — neto iznose obveza u vezi s budućom namirom transakcija vrijednosnim papirima.